સૂત્રોએ કહ્યું કે ચીફ જસ્ટીસ સામે આક્ષેપો થયા છે ત્યારે તેમની સામે મહાઅભિયોગનો કેસ ચલાવવાની પ્રક્રિયા મોદી સરકારે કરવી જોઇએ. ભૂતકાળમાં આ પ્રક્રિયા થઇ જ હતી. એથી એમાં કોઇ નવી પ્રણાલી નહીં ગણાય. દરમ્યાનમાં ભાજપના વરિષ્ઠ સાસંદ સુબ્રમણ્યમ સ્વામીએ ચાર જજોના મામલામાં ઝંપલાવીને એમ કહ્યું છે કે વડાપ્રધાન મોદીએ તેમાં હસ્તક્ષેપ કરવો જોઇએ. મામલો વધારે ગંભીર સ્વરુપ લે તે પહેલા અને આ જજોને એક્ટિવિસ્ટ બનવું છે એવી ટીકા ટિપ્પણી રોકવાની સાથે જો કેન્દ્ર સરકાર દરમ્યાનગિરી નહીં કરે તો ન્યાયતંત્રની સાથે સમગ્ર દેશમાં તેના ઘેરા પ્રત્યાઘાત પડી શકે છે.